হাক্‌লবেরি ফিন্
হাক্‌লবেরি ফিন্‌ মার্ক টোয়েন রচিত কিশোর উপন্যাসের বিখ্যাত চরিত্র। দ্য অ্যাডভেঞ্চারস্‌ অব হাক্‌লবেরি ফিন্ (The Adventures of Huckleberry Finn) ১৮৮৪ সালে প্রকাশিত হয়েছিল। এই উপন্যাস দ্য অ্যাডভেঞ্চারস্‌ অব টম সয়্যার (The Adventures of Tom Sawyer)-এর পরবর্তী পর্ব। এই বইয়ের অন্যতম চরিত্র টম সয়্যার-ও মার্ক টোয়েন এর আর একটি অনবদ্য সৃষ্টি। হাকলবেরি বাউন্ডুলে, ভবঘুরে এবং স্বাধীন। সেজন্যে সে ছেলেদের অত্যন্ত প্রিয় ও অনুকরণীয় পাত্র, একইসাথে তাদের অভিভাবক দের কাছে বিরক্তির পাত্র। এহেন হাকলবেরি কে নিয়ে মার্ক টোয়েনের উপন্যাসটি অত্যন্ত জনপ্রিয়তা পায়।